28 മില്യണ് അമേരിക്കന് യുവാക്കള്ക്ക് പ്രതിരോധ കുത്തിവയ്പിന് വഴിയൊരുങ്ങി 5 മുതല് 11 വയസ്സുവരെയുള്ള കുട്ടികള്ക്കുള്ള ഫൈസര് വാക്സിന് അമേരിക്ക അംഗീകരിച്ചു വാഷിംഗ്ടണ്: അമേരിക്കയില് 5 മുതല് 11 വയസ്സുവരെയുള്ള കുട്ടികള്ക്കുള്ള ഫൈസര് കോവിഡ് വാക്സിന് അംഗീകാരം.കോവിഡിനെക്കുറിച്ചുളള ഏറ്റവും പുതിയ അപ്ഡേറ്റുകള് ഇവിടെ വായിക്കൂ വെള്ളിയാഴ്ച്ച വാക്സിന് അംഗീകാരം ലഭിച്ചതോടെ 28 മില്യണ് അമേരിക്കന് യുവാക്കള്ക്ക് ഉടന് പ്രതിരോധ കുത്തിവയ്പ് ലഭ്യമാക്കാനുള്ള വഴിയാണ് തെളിഞ്ഞിരിക്കുന്നത്. 5 മുതല് 11 വയസ്സുവരെയുള്ള കുട്ടികളില് കൊറോണ വൈറസിനെതിരായ ഫൈസര് വാക്സിന് 90 ശതമാനത്തിലധികം ഫലപ്രദമാണെന്ന് തെളിയിക്കപ്പെട്ടിരുന്നു. വാക്സിന് നവംബര് ആദ്യ വാരം ലഭ്യമാകുമെന്നാണ് കരുതുന്നത്. യുഎസ് ഫുഡ് ആന്ഡ് ഡ്രഗ് അഡ്മിനിസ്ട്രേഷന്റെ വെബ്സൈറ്റില് പ്രസിദ്ധീകരിച്ച രേഖ പ്രകാരം 2,250 ഓളം കുട്ടികളിലാണ് പരീക്ഷണം നടത്തിയതെന്ന് ഫൈസര് ചൂണ്ടിക്കാട്ടി. വൈറസിനെതിരെ ആന്റിബോഡികള് ഇത് വര്ദ്ധിപ്പിക്കുന്നുണ്ട്. മുതിര്ന്നവര്ക്ക് നല്കുന്ന വാക്സിന്റെ മൂന്നിലൊന്ന് മാത്രമാണ് കുട്ടികള്ക്ക് നല്കുന്നുവെന്ന് ഡാറ്റ വ്യക്തമാക്കുന്നു. കൊവിഡ്19 നെതിരെ ചെറിയ കുട്ടികള്ക്ക് വാക്സിനേഷന് നല്കുന്നത് സാധാരണ നിലയിലേക്ക് മടങ്ങാന് രാജ്യത്തിന് സഹായകരമാകുമെന്ന് ആക്ടിംഗ് ഫുഡ് ആന്ഡ് ഡ്രഗ് അഡ്മിനിസ്ട്രേഷന് ചീഫ് ജാനറ്റ് വുഡ്കോക്ക് പ്രസ്താവനയില് പറഞ്ഞു.